બોલિવૂડનો સ્ટાર અજય દેવગણ ખૂબ જ જલદી ડિરેક્ટર મિલન લુથરિયાની આગામી ફિલ્મ ‘બાદશાહો’માં સાઉથની અભિનેત્રી શ્રુતિ હસન સાથે કામ કરતો જોવા મળશે. એવું પહેલી વાર નથી બની રહ્યું કે અજય સાઉથની અભિનેત્રી સાથે કામ કરી રહ્યો હોય. તે સાઉથની ફિલ્મોમાંથી બોલિવૂડમાં આવેલી અભિનેત્રીઓ સાથે ઘણી વાર જોવા મળ્યો છે. તેને કદાચ બોલિવૂડની બ્યુટીઝના બદલે સાઉથની બ્યુટીઝ વધુ પસંદ હોય તેવું લાગે છે. બોલિવૂડની ઘણી અભિનેત્રીઓ અજય જેવા સ્ટાર સાથે કામ કરવા તલપાપડ હોય છે, પરંતુ નસીબજોગે આ ચાન્સ સાઉથની અભિનેત્રીઓ લઇ જાય છે.